36. ΝΟΜΟΣ υπ’ αριθ. 427 της 30/31 Αυγ. 1976 (ΦΕΚ Α΄ 230) Περί αντικαταστάσεως, συμπληρώσεως και καταργήσεως ενίων διατάξεων του Ν.Δ. 243/1969 «περί βελτιώσεως και προστασίας της αμπελουργικής παραγωγής». Άρθρ.1-13.-(Τροποποιούνται τα άρθρ. 1, 2, 4, 5, 6, 7, 9, 12, 13, 14, 15, 16 και 17 του Ν.Δ. 243/1969, (κατωτ. σελ. 706,41). Άρθρ.14.-(Προστίθεται εδαφ. γ΄ εις την παρ. 1 του άρθρ. 15 και καταργήται το εδαφ. γ΄ της παρ. 2 του άρθρ. 14 του Νόμ. 396/1976, ανωτ. αριθ. 35). Άρθρ.15.-Οίνοι παρασκευασθέντες δι’ αναμίξεως μετ’ οινοπνεύματος, διατίθενται, έστω και εάν δεν πληρούν τας διατάξεις του Νόμ. 396/1976 «περί οινολογικών κατεργασιών και εμπορίας των οίνων», εις ό,τι αφορά εις την φύσιν του προστεθέντος οινοπνεύματος, εις τον ελάχιστον και μέγιστον αλκοολικόν τίτλον του ετοίμου προς εμπορίαν προϊόντος, εις τον ελάχιστον φυσικόν κτηθέντα και δυναμικόν αλκοολικόν τίτλον, εις την εμπεριεχομένην αιθυλικήν αλκοόλην εκ ζυμώσεως σακχάρων σταφυλών και εις την αναλογίαν του προστεθέντος οινοπνεύματος, εφ’ όσον δια του πρωτοκόλλου αναμίξεως διαπιστούται ότι ούτοι παρήχθησαν προ της ισχύος του ανωτέρω νόμου. Άρθρ.16.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως, εκτός εάν άλλως ορίζεται εν αυτώ. Σελ. 616,30 Τεύχος 613-Σελ. 120 16.Θ.γ.36 Προστασία Οίνου

[Source: greek_legal_code_raptarchis | Tokens: 1136]